
****

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD BAKAR**

Primorje 39

51222 BAKAR

**POZIV ZA NADMETANJE**

**u postupku bagatelne nabave usluge izrade projektne dokumentacije za izgradnju interne prometnice s infrastrukturom za plato oznake A6 i izgradnja (ravnanje) platoa A6 u Radnoj zoni R-27 Kukuljanovo**

KLASA: 406-01/16-03/19

URBROJ: 2170-02-07/10-16-3

Bakar, 13. srpnja 2016. godine

1. **OPĆI PODACI:**
   1. **Opći podaci o naručitelju**:

GRAD BAKAR, Primorje 39, 51 222 Bakar,

MB: 2562235

OIB: 31708325678

Broj telefona: 051/455-710

Broj telefaksa: 051/455-741

Internetska adresa: [www.bakar.hr](http://www.bakar.hr)

* 1. **Osoba zadužena za komunikaciju s ponuditeljima**:

**Tehnička pitanja**

Davor Kraljević, struč.spec.ing.aedif.

Viši stručni suradnik za razvoj i prostorno planiranje

Broj telefona: 051/455-752

Broj telefaksa: 051/455-752

Adresa elektronske pošte: [davor.kraljevic@bakar.hr](mailto:davor.kraljevic@bakar.hr)

**Pravna pitanja**

Davor Vidas, dipl.iur.

Viši stručni suradnik za pravne poslove i javnu nabavu

Broj telefona: 051/455-748

Adresa elektronske pošte: [davor.vidas@bakar.hr](mailto:davor.vidas@bakar.hr)

* 1. **Vrsta postupka nabave**: Bagatelna nabava
  2. **Procijenjena vrijednost nabave:**

Procijenjena vrijednost nabave temeljena je na ukupnom iznosu, bez poreza na dodanu vrijednost i iznosi 180.000,00 kn

* 1. **Mjesto izvršenja usluge**:

Grad Bakar, Industrijska zona Kukuljanovo.

* 1. **Dokumentacija za nadmetanje i druga relevantna dokumentacija:**

Mogu se preuzeti na internetskoj stranici Grada Bakra www.bakar.hr, dok se informacije mogu dobiti kod osobe ovlaštene za kontakt naručitelja, radnim danom od 8 do 15 sati.

1. **PODACI O PREDMETU NABAVE**:
   1. **Opis predmeta nabave:**

Predmet nabave je izrada projektne dokumentacije za izgradnju interne prometnice s infrastrukturom za plato oznake A6 i izgradnja (ravnanje) platoa A6 u Radnoj zoni R-27 Kukuljanovo.

* 1. **Količina predmeta nabave i tehničke specifikacije:**

Prema projektnom zadatku koji je sastavni dio ove dokumentacije.

* 1. **Rok izvršenja usluge:**

Prema projektnom zadatku koji je sastavni dio ove dokumentacije.

1. **RAZLOZI ISKLJUČENJA PONUDITELJA**

Naručitelj će isključiti ponuditelja koji ne zadovoljava uvjete postavljene člancima 67. i 68. Zakona o javnoj nabavi, kao i ponuditelja koji je počinio težak profesionalni propust u posljednje dvije godine prije započinjanja postupka nabave ili nad kojim je pokrenut postupak likvidacije ili predstečajne nabave.

Naručitelj će isključiti ponuditelja koji ima nepodmirena dugovanja prema naručitelju, kao i ponuditelja koji je s njim u sudskom sporu.

Ponuditelji u svojoj ponudi nisu dužni dostavljati dokaze o nepostojanju razloga isključenja, ali naručitelj zadržava pravo zatražiti predmetne dokaze tijekom pregleda i ocjene ponuda.

1. **UVJETI SPOSOBNOSTI**

Gospodarski subjekti moraju dokazati pravnu i poslovnu sposobnost, financijsku sposobnost, te tehničku i stručnu sposobnost. U tu svrhu moraju dostaviti slijedeću dokumentaciju:

* + 1. Izvod iz odgovarajućeg registra kojim dokazuje svoju poslovnu sposobnost u preslici.
    2. Za izrađivača građevinskog dijela projektne dokumentacije prometnice potrebno je dostaviti dokaz o članstvu u određenoj organizaciji ako je ono potrebno za izvršenje određenog ugovora ili dijela ugovora u državi sjedišta ponuditelja, odnosno rješenje ili potvrdu o članstvu u Hrvatskoj komori inženjera građevinarstva – u preslici. Ponuditelj mora dokazati posjedovanje važećeg članstva za sebe i/ili za podizvoditelja.
    3. Za izrađivača građevinskog ili strojarskog dijela projektne dokumentacije vodoopskrbe i odvodnje potrebno je dostaviti dokaz o članstvu u određenoj organizaciji ako je ono potrebno za izvršenje određenog ugovora ili dijela ugovora u državi sjedišta ponuditelja, odnosno rješenje ili potvrdu o članstvu u Hrvatskoj komori inženjera građevinarstva ili strojarstva – u preslici. Ponuditelj mora dokazati posjedovanje važećeg članstva za sebe i/ili za podizvoditelja.
    4. Za izrađivača elektrotehničkog dijela projektne dokumentacije javne rasvjete potrebno je dostaviti dokaz o članstvu u određenoj organizaciji ako je ono potrebno za izvršenje određenog ugovora ili dijela ugovora u državi sjedišta ponuditelja, odnosno rješenje ili potvrdu o članstvu u Hrvatskoj komori inženjera elektrotehnike za minimalno jednu osobu. Ponuditelj mora dokazati posjedovanje važećeg članstva za sebe i/ili za podizvoditelja.
    5. Dokaze financijske sposobnosti ponuditelj ne dostavlja uz ponudu već samo na zahtjev naručitelja. Ponuditelj je sposoban ako nema evidentirane naloge za plaćanje za čije izvršenje nema pokriće na računu i nema neprekidnu blokadu računa dulju od 3 (tri) dana u posljednjih 30 (trideset) dana od dana početka postupka javne nabave.Financijska sposobnost traži se i za sve članove zajednice ponuditelja kao i za podizvoditelje.
    6. Popis najmanje tri značajnija ugovora o istim ili sličnim uslugama izvršenim u godini u kojoj je započeo postupak javne nabave i tijekom tri godine koje prethode toj godini. Popis ugovora sadrži iznos, datum izvedene usluge i naziv druge ugovorne strane. Ako je potrebno, javni naručitelj može izravno od druge ugovorne strane zatražiti provjeru istinitosti navoda iz popisa usluga. Smatra se da je ponuditelj dokazao sposobnost ukoliko je zbrojni iznos dostavljenih potvrda o uredno izvršenim ugovorima jednak ili veći procijenjenoj vrijednosti ove nabave.

1. **JAMSTVA**
   1. **Jamstvo za uredno ispunjenje ugovora**

Odabrani ponuditelj mora dostaviti Naručitelju, po obostranom potpisu ugovora, ovjerenu bjanko zadužnicu ponuditelja na iznos 100.000,00 kuna, kao instrument jamstva za uredno ispunjenje ugovora.

Ako odabrani ponuditelj u ostavljenom roku ne dostavi jamstvo za uredno ispunjenje ugovora kako je zatraženo u dokumentaciji za nadmetanje, naručitelj će ponovno vršiti rangiranje ponuda prema kriteriju za odabir ne uzimajući u obzir ponudu odabranog ponuditelja te donijeti novu odluku o odabiru ili poništiti postupak nabave.

1. **PODACI O PONUDI**

Pri izradi ponude ponuditelj se mora pridržavati zahtjeva i uvjeta iz ovog Poziva.

* 1. **Način i rok dostave ponuda**

Ponuda se dostavlja u zatvorenoj omotnici putem pošte ili neposredno u urudžbeni zapisnik na adresu: Grad Bakar, p.p. 6, 51222 Bakar.

Na omotnici ponude mora biti naznačeno: naziv i adresa ponuditelja, naziv i adresa naručitelja, i naznaka: „ne otvaraj – ponuda za izradu projektne dokumentacije za izgradnju interne prometnice s infrastrukturom za plato oznake A6 i izgradnja (ravnanje) platoa A6 u Radnoj zoni R-27 Kukuljanovo.“

**Krajnji rok za dostavu ponude**: **29. srpnja 2016.** **do 12:00 sati.**

* 1. **Izmjena i/ili dopuna i odustajanje od ponude**

1. Ponuditelj može do isteka roka za dostavu ponuda dostaviti izmjenu i/ili dopunu ponude.
2. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.
3. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.
   1. **Kriterij za odabir ponude**: najniža cijena.
   2. **Rok valjanosti ponude**: 60 dana od krajnjeg roka za dostavu ponuda. Ako istekne rok valjanosti ponude, naručitelj će od ponuditelja tražiti produženje roka valjanosti ponude i jamstva za ozbiljnost ponude sukladno tom produženom roku. U svrhu dostave pisane izjave ponuditelja o produženju roka valjanosti ponude te dostave jamstva za ozbiljnost ponude sukladno produženom roku valjanosti ponude, naručitelj će ponuditelju dati primjereni rok.

Pročelnik

Davor Skočilić, mag.ing.aedif.